سورینوم

سورینام  اتا پچوک ِکشور هسته که جنوبی آمریکای ِشمال دَره. ونه نیشتگا نوم پاراماریبو هسته. سورینام جمعیت و گتی آمار دله جنوبی آمریکایِ پچوک‌ترین کشور حیساب وانه.

سورینام شرق جه فرانسه گویان  و غرب جه گویان ِکشور جه هم‌سامون هسته. ونه جنوب برزیل و شمال اطلس اوقیانوس  درنه. این کشور جنوبی آمریکا اتحادیه و کاریکام دله عضو هسته.

سورینام قدیم هلند ِکولونی بی‌یه و وه ره هلند ِگویان هم گاتنه. این کشور ِرسمی زوون هَنتا هلندی هسته.

 تاریخ 
قرن هیودهم جه انگلیسیون و هلندیون تلاش داشتنه که سورینام ره شه کولونی دله بیارن و آخرسری‌سَر هلند این منطقه ره بدست بیارده. هلند این منطقه دله برده‌ای سیستم ره اداره کارده و آفریقایی برده‌ئون ره خله مِزراب یِشتنه. بعضی برده‌ئون فِرار کاردنه و شینه جنگِل دله و اونجه جه دِباره وَرگِردِستنه و هلندیون ره حمله کاردنه. سال ۱۸۶۳ هلند آخرین اروپایی کشور بی‌یه که رسماً برده‌ئون ره آزاد هاکرده ولی تا سال ۱۸۷۳ برده‌ها آزاد نَیینه. اون گادِر بی‌یه که هلندیون اندونزی جه اتخله کارگر ره بیاردنه تا برده‌ئون بَدِل کار هاکِنِن. 

سال ۱۹۵۴ سورینام دولت پیدا هاکرده ولی دفاع و خارجی روابط هلند ِکنترل دیّه. سال ۱۹۷۳ جه اتا محلی حزب هلندیون جه مذاکره هاکرده و تاریخ ۲۵ نوامبر ۱۹۷۵ (مازرونی ۱۴۸۷ سال) استقلال پیدا هاکردنه. این کشور دله چنبار کودتا انجام بیّه ولی اسا دموکراسی په اداره وانه و هلند هَنتا وشون ره اقتصاد سَره کومِک کانده.

 مردمون 
۴۱ درصد سورینامیون مسیحی، ۴۰ درصد هندو و ۱۳ درصد مسلمون هستنه.

 تقسیمات 
220px|راست|Map of the districts of Suriname in alphabetical order

سورینام دله ۱۰تا استان درنه:
 بروکوپوندو Brokopondo
 کوموینه Commewijne
 کورونی Coronie
 مارووینه Marowijne
 نیکری Nickerie
 پارا Para
 پاراماریبو Paramaribo
 ساراماکا Saramacca
 سیپالیوینی Sipaliwini
 وانیکا Wanica

 منابع 

 انگلیسی ویکی‌پدیا


رج:هلند قدیمی مستعمرات
رج:جنوبی آمریکا کشورون
رج:آمریکا کشورون
رج:اسلامی کشورون
رج:هلندی‌زوون کشورون
رج:کاریکام